เขียนย่อหน้าเกี่ยวกับ ความหมายของ REIT
REIT คือ กองทรัสต์ที่ลงทุนในธุรกิจด้านอสังหาริมทรัพย์ เป็นสินทรัพย์แบบ 2 in 1 ที่มีทั้งในแง่ของการเติบโตและผลตอบแทน ต่างจากสินทรัพย์อื่น ๆ ที่มีในแง่ของการเติบโตอย่างเดียว REIT แปรผันตรงกับภาวะเศรษฐกิจ คือ ถ้าเศรษฐกิจดี ผลประกอบการก็จะดีตามไปด้วย ทำให้ราคาของ REIT เติบโตดีขึ้น และมีอัตราส่วนเงินปันผลตอบแทนสูงกว่าอัตราผลตอบแทนพันธบัตรรัฐบาล แม้ยามภาวะเศรษฐกิจได้รับแรงกดดัน ก็ส่งผลกระทบที่ต่ำในราคาของ REIT นอกจากนี้ยังเป็นสินทรัพย์ที่สามารถจ่ายเงินประโยชน์ตอบแทนได้อย่างสม่ำเสมอีกด้วย

บทเรียนจากย่อหน้านี้

“REIT” หรือกองทรัสต์ที่ลงทุนในอสังหาริมทรัพย์

ทำไมต้อง REIT?

สินทรัพย์แบบ 2 in 1 กลมกล่อม

หากเทียบกับสินทรัพย์รูปแบบอื่นอย่างหุ้นคงเปรียบได้กับกาแฟขมๆ ขาดความนุ่มนวลกลมกล่อม เพราะส่วนใหญ่เล่นได้แค่ในแง่ของ “การเติบโต (Growth play)” เพียงอย่างเดียว แต่กลับกัน สินทรัพย์อย่าง REIT นั้นเป็นเหมือนกาแฟรสนุ่ม กลมกล่อม เพราะมีส่วนผสมทั้งในแง่ของ “Defensive play” และ “Growth play” ในถ้วยเดียวกัน

ในช่วงที่เศรษฐกิจเติบโตดี สินทรัพย์อย่าง REIT ก็จะมีผลประกอบการที่ดีตาม ส่งผลให้ราคาของสินทรัพย์อย่าง REIT เติบโตขึ้น อีกทั้งยังสามารถจ่ายเงินปันผลได้มากขึ้นด้วย (Growth play) และส่วนใหญ่จะมีอัตราส่วนเงินปันผลตอบแทนที่สูงกว่าอัตราผลตอบแทนพันธบัตรรัฐบาล แต่ในขณะเดียวกัน ในช่วงอัตราดอกเบี้ยขาลงดังเช่นเศรษฐกิจไทยในตอนนี้ที่ถูกกดดันโดยการแข็งค่าของค่าเงินบาทและอัตราเงินเฟ้อที่ตํ่า จนทำให้ทางรัฐต้องลดดอกเบี้ย แต่ราคาของสินทรัพย์อย่าง REIT ได้รับผลกระทบในระดับที่ต่ำ และก็ยังสามารถจ่ายเงินประโยชน์ตอบแทนได้อย่างสม่ำเสมอ (Defensive play) ถือได้ว่าเป็นสินทรัพย์ที่ยิงปืนนัดเดียวได้นกสองตัวเลยทีเดียว
ความรู้ทางการเงิน,ตลาดการเงิน & ผลิตภัณฑ์และบริการทางการเงิน,การวิเคราะห์ทางการเงิน & เศรษฐศาสตร์การเงิน